Akiba ben Josefas
Akiba ben Josefas (hebr. ‏עֲקִיבָא בֶּן יוֹסֵף‏‎, dar žinomas kaip Rabinas Akiba ar Rabinas Akiva (hebr. ‏רַבִּי עֲקִיבָא‏‎, apytiksliai 50 m. – 135 m. rugsėjo 28 d.) – žymus žydų mokslininkas ir išminčius (tana), gyvenęs I a.-II a. pr. Rabinas Akiba paklojo pagrindus Mišnai (žodinė Tora) ir Midraš halachai (Toros studijavimo metodas). Talmude vadinamas „išminčių vadu“. Per Bar Kochbos sukilimą nužudytas romėnų. Vienas rabiniškojo judaizmo pradininkų, kankinys. Sukūrė naujus Šventraščio aiškinimo metodus, teigė, jog žodinė religinė tradicija slypi Šventraštyje. Pabrėžė Toros studijavimo svarbą judaizmui. Tanaitinė tradicija mini, kad iš keturių, patekusių į rojų, vienintelis Akiba grįžo visiškai sveikas.